הוועדה המיוחדת לפניות הציבור, כנסת 25, פרוטוקול מספר 39, 2023-11-27 00:00

יצחק פינדרוס: שלום וברכה, בוקר טוב, אני מתכבד לפתוח את ישיבת הוועדה המיוחדת לפניות הציבור, המשך לליווי שלנו של המפונים במלונות, לראות מה התקדמנו מהישיבה הקודמת, לראות איפה אנחנו נמצאים

יצחק פינדרוס:  אז אנחנו נתחיל עם שירות התעסוקה, קובי, שלום, היכן הדברים? אני רק אקדים ואומר מה אנחנו רוצים לשמוע, אחד הדברים שעלו בסיורים, זה בעצם התעסוקה של האנשים, עלה רעיון, עלו כל מיני רעיונות, אבל בואו תגידו לנו אתם, איפה אנחנו נמצאים מבחינת הנושא של התעסוקה של האנשים שם

קובי הלפרן: שלום, אנחנו מגיעים למלונות, אנחנו מתואמים עם משל"ט ינאי שזה פיקוד העורף וככה אנחנו בעצם, כל מחוז אצלנו, התחלנו בפיילוט ואנחנו מגיעים, מה שאנחנו רואים שם זה כמה דברים, קודם כל יש הבדל בין מפוני הצפון למפוני הדרום, מפוני הצפון, בסך הכול אנשים בצורה כזו, או אחרת, שומרים על תעסוקה, מה שמאוד שונה בדרום, היו מתוך אלה שאנחנו פגשנו, יש אנשים שהתעניינו בעבודה זמנית, כמובן שכל השהות במלונות הוא באי וודאות ותעסוקה מחייבת וודאות, איפה אני אהיה זה קריטי לאיפה אני אעבוד, אז היו אנשים בתוך הימים שהיינו שמה, אני אדבר על יכול להיות עשרה-עשרים ביום, היו ימים ששלושים, שהתעניינו בעבודות זמניות, זאת אומרת באותו מרחב של המלונות

קובי הלפרן:  היו מעט אנשים שניסו לשאול על שיפור מיומנויות והנושא של מיצוי זכויות, זאת אומרת ההיבט של מיצוי זכויות תעסוקתיות, זאת אומרת זה מה שאנחנו יודעים, יש אנשים שהם מקבלי קצבאות ויש כאלה ששאלו לגבי האפשרות לקבל קצבה - - -     

יצחק פינדרוס: אני אנסה אולי יותר לכוון, השאלה אם שירות התעסוקה יוזם פרויקטים, בסדר זה שאנשים שפונים, יש שלא רוצים לא רוצים שינוי תעסוקה, השאלה אם אתם מוציאים פרויקטים למצוא פתרונות תעסוקתיים במקומות האלה, לדוגמא דיברנו על להקים איזה מרחב, דברים שיזומים לנושא תעסוקה?     

קובי הלפרן: מה הדוגמא שנתת?     

יצחק פינדרוס: להקים חלל עבודה שאנשים יוכלו לעבוד שם

קובי הלפרן: ליזום ממש את הפתרון עצמו

יצחק פינדרוס: אתה נמצא בים המלח, כמה פתרונות אתה יכול להביא לאנשים באזור ים המלח לתעסוקה? זה לא, ירושלים עוד אולי זה שונה, אבל אני מדבר כשאתה נמצא באזור ים המלח, אזור אילת אפילו, אם לא תקים לו איזשהו משהו יזום

קובי הלפרן: אנחנו מנסים לאתר את הפתרונות לתעסוקה שנמצאים שם באזור על ידי מעסיקים, אנחנו לא יוצרים תעסוקה

יצחק פינדרוס: לא יוצרים

קובי הלפרן: אנחנו לא יוצרים תעסוקה, יש ביקוש והיצע, אנחנו מנסים לתווך ביניהם ולהתאים את זה לצרכים של האנשים שם

יצחק פינדרוס: הבנתי

יצחק פינדרוס:  אז אני מבקש מאמיר וייס משרד ראש הממשלה, שלום אמיר     

אמיר וייס: בוקר טוב

יצחק פינדרוס: בוקר טוב אמיר, נשמח לשמוע על איך עובד הפיילוט של נציגי משרדי הממשלה, של נתינת השירותים והנושאים שהשארנו פתוחים ביום רביעי, הבמה שלך

אמיר וייס: אנחנו מדברים על האוטובוס שרצינו להביא פה לים המלח, שייתן שירות לכלל משרדי הממשלה, הרי מה שקורה כיום, משרדי ממשלה מגיעים למלונות השונים, כל אחד במקום אחר ואז המפונים פחות מודעים מבחינת המיקומים והשעות, למרות ששולחים את כל הפרסומים, אז אנחנו פעלנו להביא לפה אוטובוס אחד מרכזי שייתן שירות, אז האוטובוס הגיע, כרגע משמשים את כל מה שצריך כדי שיתחיל לעבוד, להכין אותו וממש במהלך הימים הקרובים הוא אמור להתחיל לעבוד ולתת את השירותים דרך האוטובוס לכלל משרדי הממשלה

יצחק פינדרוס: כרגע הוא עוד לא פועל

אמיר וייס: לא, הוא לא פועל, כי רצינו להביא אוטובוס ממועצה אזורית מסוימת ופשוט הוא התקלקל ולא היה רלוונטי, לכן עבדנו מול מועצה אזורית אחרת כדי להגיע מעכשיו לעכשיו והוא הגיע ועכשיו מכשירים אותו מבחינת המקום, במקום לצאת מסביב כדי שהוא יתחיל לעבוד

יצחק פינדרוס: אז כרגע נותנים את זה המלונות

אמיר וייס: כרגע נותנים בבתי המלון, בכל בתי המלון כל הצרכים השונים בבתי המלון, כן, כן

יצחק פינדרוס: מה קורה עם הנושא שדיברנו של הפעילויות ממלון למלון? שהשארנו פתוח ביום רביעי

אמיר וייס: מבחינת פעילות, אתה מדבר מבחינת פעילויות לכלל - - -     

יצחק פינדרוס: לגיל השלישי, לילדים, הפעילויות הבלתי-פורמליות?     

אמיר וייס: מבחינת פעילויות אנחנו עם שלושה מתחמים, מתחם ראשון, מתחם שאנחנו מפעילים ביחד עם החברה למתנ"סים לבני הנוער, פועל משעות הערב עד שעות הלילה המאוחרות, לחבר'ה צעירים, כל יום מביאים פעילות אחרת שהולך וצובר תאוצה ובני נוער מגיעים ומה שיפה מגיעים בני נוער גם מהמועצות האזוריות וגם מהעיר שדרות

שקלים: אפשר לדעת איזה סוג פעילות?     

יצחק פינדרוס: שאל חבר הכנסת אושר שקלים, על איזה סוג פעילות מדובר?     

אמיר וייס: פעילות מקריוקי, דרך סרטים, שבוע שעבר הבאנו למיועדים לשירות צבאי, חבר'ה מהצבא שיביאו הסברים דרך קורסים, פינג-פונג, כל מיני דברים כאלה, מתחם שעובד ופועל וכמו שאמרתי, צובר הצלחה ומגיעים לשם בני נוער רבים ומה שחשוב שמגיעים גם מהמועצות האזוריות וגם מהעיר שדרות ונוצרים קשרים בין הקבוצות

יצחק פינדרוס: זה נמצא בתחם אחד, או שזה מאחד סביבו כמה מלונות יחד? כמה אנשים שהגיע מכמה מלונות?     

אמיר וייס: כל מה שאני מדבר עכשיו, בוא נלך צעד אחורה, בכל אחד מהמלונות יש כל מיני פעילויות, לדוגמא לצורך העניין, יש במהלך השבוע כארבעים חוגים שמיועדים לכלל האוכלוסיות, נוער, צעירים, מבוגרים וכו' וגם כל מיני הופעות בבתי המלון

אמיר וייס:  מה שעכשיו אני מדבר זה מעבר למה שקיים בבתי המלון, כי המטרה שלנו זה להוציא את כלל האוכלוסיות החוצה, שיהיו יותר פעילים ושייצאו מהמלונות אז מה שאני מדבר זה דברים שקורים מחוץ לבתי המלון וזה משותף לכלל המפונים שנמצאים מהמועצות האזוריות ומשדרות, כרגע גם מאשקלון ומקריית שמונה, פה בים המלח, אז זה המתחם הראשון שדיברתי עליו

אמיר וייס:  מתחם שני שעומד להיפתח עוד ביומיים הקרובים זה גם מתחם חוסן שייתן את כל הפעילות החוסן הנדרשת, מצד אחד וגם יהווה סוג של מתנ"ס ושוב, זו פעילות לכלל האוכלוסיות שנמצאות פה

אמיר וייס:       מתחם שלישי שהוא גולת הכותרת, לצורך זה גם הבאתי לאיגום תקציבי של כארבעה מיליון שקל, זה מתחם שאמור לקום, יש פה אי שנמצא מול מלון נבו, זה מתחם שאמור להיות פה, שוב, פעילות לילדים, לצעירים, למבוגרים ומה שיהיה במתחם הזה, יהיה נגיד, מבחינת ילדים, יש שמה, אם אתם מכירים ממקומות אחרים בארץ, את כל הנושא של הדינוזאורים, אז יש תערוכת דינוזאורים שהם יוכלו להיות בה, מוקם שם מתחם נינג'ה כמו שאתם מכירים מהטלוויזיה, מקום שם מתחם לבני נוער ומוקם שם במתחם מתקן עם במה להופעות יותר גדולות של אומנים, גם מהשורה הראשונה, זה לאחר איגום תקציבי שהבאתי, שמשותף למועצה אזורית תמר, למשרד נגב-גליל, למשרד התרבות והספורט ולמפעל הפייס, כארבעה מיליון שקל

אמיר וייס:  המתחם הזה הולך להיחנך, הוא נמצא בעבודה מתקדמת והולך להיחנך ביום חמישי הקרוב, אלה שלושת המתחמים שקיימים לטובת כלל הציבור, ילדים, צעירים, מבוגרים, גיל שלישי וכו', שהם מעבר לכל הפעילות הענפה שנעשית בבתי המלון

יצחק פינדרוס: אני חוזר שוב לנושא של השירות של משרדי הממשלה, להערכתך מתי יתחיל לפעול ואיזה משרדי ממשלה כבר ערוכים לפעול באותו אוטובוס?     

אמיר וייס: אנחנו רוצים שזה יתחיל לפעול בימים הקרובים, יש כמה דברים טכניים שצריך להסדיר אותם ולהנגיש אותם, זה קצת מורכב ואנחנו פועלים

אמיר וייס:  מבחינת השירותים, המטרה של המתחם הזה, שמשרדי הממשלה והגורמים, רשות האוכלוסין, ביטוח לאומי, מי שצריך וכו', יש מקום אחד קבוע שאליו כולם מגיעים, הוא לא צריך להיות במלונות, הוא במקום הקבוע הזה, אליו כולם מגיעים, על פי ימים קבועים

יצחק פינדרוס: אבל אתה אומר שעדיין לא נפתרו הבעיות הטכניות של האוטובוס

אמיר וייס: זה לקראת הסוף, הבאנו אוטובוס אחר וזה אמור להיפתר ממש בימים הקרובים ולהתחיל לעבוד

אמיר וייס:  אנחנו רוצים גם שיהיה במקום שהוא נגיש, מבחינת האוכלוסייה, מקום שהנראות תהיה טובה וכמו שהיושב ראש, הבנת בסיור, בגלל כל מיני מגבלות של קרקע וגם של אי אפשר לשים אותו בכל מקום ולכן אנחנו רוצים את המקום המיטבי לשים אותו שם

יצחק פינדרוס: תודה רבה

אמיר וייס: ורק עוד דבר אחד, כי שמעתי שדיברתם על תעסוקה, מתחם תעסוקה, סוג של WE WORK נמצא בשלבי הקמה, הוא נמצא בצמוד למועצה האזורית, הוא נמצא בעבודה, יום חמישי היה פה גם מבקר המדינה, ראה את העבודה, זה צפוי להיפתח משהו כמו עוד כשבוע והוא יאפשר גם לאנשים לבוא ולעבוד מהמתחם הזה

יצחק פינדרוס: כמה אנשים יכולים להיות ב-WE WORK הזה? כמה עמדות יש שם?     

אמיר וייס: זה אני יכול לבדוק ולתת לכם תשובה בהקדם

יצחק פינדרוס: בסדר גמור, נשמח לקבל תשובה, לכמה אנשים זה ערוך

יצחק פינדרוס:  שאלה נוספת, אתם מזהים כבר תחילת עזיבה, או שבינתיים אותם 12-13 אלף איש, פחות, או יותר נמצאים שם?     

אמיר וייס: העזיבה היחידה שקיימת זה של תושבי אשקלון, שלמעט מספר מאוד מצומצם של תושבים, על פי החלטת הממשלה, הם אמורים השבוע ב-29 הם אמורים לחזור בחזרה לאשקלון, מאשקלון יישארו מספר אנשים שהם מוגדרים במחלקת רווחה

אמיר וייס:  יש כמו שאתם יודעים, עובדים כרגע על פתרונות ביניים לקיבוצים והמועצות האזוריות - - -     

יצחק פינדרוס: שזה אמור להיות ב-31 בדצמבר

אמיר וייס: לא, קודם כל, החלטת הממשלה הוארכה כרגע עד ה-31 בדצמבר, לכל המפונים מהצפון והדרום, למעט אשקלון שכמו שאמרתי, חוזרים ב-29

אמיר וייס:  מה שכן, נמשכת זליגה של מפונים מקריית שמונה, שמגיעים לכל מיני מקומות בארץ וגם לים המלח, אז זו כל התמונה מבחינת מפונים

יצחק פינדרוס: תודה, אני אשמח סגן שר החקלאות, בבקשה

משה אבוטבול: קודם כל, תודה רבה, אני רוצה להודות לך ידידי, הרב יצחק פינדרוס, על עצם הדיון שזה דבר מאוד מאוד חשוב, כי יש הרבה שאלות ותהיות לאנשים, בוא נאמר ככה, גם שהמדינה באמת נותנת ועוזרת וכל הדברים האלה, אבל לפעמים הרבה דברים לוטים בערפל והסדר שאתה עושה בנושא והאפשריות לתת לאותם אנשים שלצערנו, מפונים, הם דברים חשובים ביותר, אז קודם כל על כך תודתי

משה אבוטבול:  אני רק רוצה לומר, היות שבאמת, בין רוב המפונים, יש שמה גם כן הרבה שנמצאים בתחום החקלאות, כמובן, נציג שלנו נמצא פה גם בזום ומקשיב ומאזין, אבל בכל אופן, היה חשוב לי מאוד לומר לאותם גורמי ממשלה, או המשרדים הממשלתיים, שאנחנו בעצם במשרד החקלאות עובדים על שלושה מישורים שחשוב מאוד מאוד שגם היושב ראש יידע מהם, הדבר הראשון שחשוב לנו, זה בעצם, לתת ידיים עובדות לאותם חקלאים יקרים שבעצם, אין מי שיאסוף את אותם תנובות שדה ואת הפירות מהעצים ואנחנו בעצם, חלק כמובן, בגלל זה שהתאילנדים ברחו מהארץ והותירו את הכול בתוך העצים אז זה דבר אחד, בעיה אחת שאנחנו מתמודדים ואנחנו באמת, השר שלנו, השר אבי דיכטר ביחד עם שר הפנים ועם שר העבודה וכל הגורמים, עושים את הכול כדי להביא כמה שיותר כמויות של עובדים זרים מכל מיני מקומות, סרילנקה ועוד כל מיני מקומות כאלה וכמובן, הדבר השני זה מה שבעצם, משרד האוצר נתן תיעדוף לאלה שעובדים ויבואו לעבוד בחקלאות ויקבלו באמת סכומים הגונים, ישראלים שהולכים לתחום הזה

משה אבוטבול:      כמובן עד אז אנחנו עסוקים, אדוני היושב ראש, בדבר אחד, להביא כמה שיותר מתנדבים לאותם שדות, כי אותם פירות שמה לא יכולים להמתין עד שיגיעו אותם תאילנדים וכמובן, המשרד שלנו היקר, ברשותו של השר והמנכ"ל אורן לביא, מטפלים כמובן, גם בנושא של הפיצויים שמגיעים לאותם אנשים שהחממות שלהם נשרפו, או אותם אנשים שצריכים את העזרה מול מס רכוש וכל הדברים האלה

משה אבוטבול:  יש לנו כמובן, כתובת לנושא הזה, משרד החקלאות באמת רוצה לדאוג לכולם ויש פתרונות יצירתיים, גם לאלה לדוגמא ששמרו שמיטה ואז אין להם לאותם אנשים את אותם דוחות התואמים שהיו, כי שנה שעבר הם שמטו ולא עבדו, אז מצאנו גם לנושא הזה פתרון, איך לעזור לאותם אלה חקלאים שומרי שמיטה כדי שלא יאבדו את זכותם

משה אבוטבול:  יש לנו ממש מגוון פתרונות ומה שחשוב לנו זה גם אותם חקלאים שצריכים ידיים עובדות, אנא אל תהססו, כוכבית 6016 זה הכוכבית שלנו, אפשר לפנות, יש לנו שם כמעט 20 ארגונים מכל רחבי הארץ, שאותם ארגוני התנדבות דואגים לשני דברים, ראשית, לקלוט מתנדבים, דבר שני, לתת לאותם חקלאים, על פי הצרכים שלהם, את הכוח אדם בהתנדבות וראוי לציין שהמשרד גם השקיע, אולי כחמישים מיליון שקלים באותם ארגונים האלה כדי לממן את ההסעות, את האוכל, את ביטוחי החיים, את כל השינוע לכל הדברים האלה

משה אבוטבול:       כלומר מבחינתנו, יש את כל, מה שחסר לנו זה הנקודה, המידע ומבקשים באמת בהזדמנות הזאתי, מהציבור, אני גם פניתי לחברי הכנסת, נמצא פה גם חבר הכנסת שקלים ועוד עשרות חברי כנסת שחתמו, לכל קורא שפונה לכל הישראלים, לכל הצעירים לבוא להתנדב בעבודת החקלאים, כי עד שיבואו העובדים הזרים, יש עדיין פרק זמן שאנו מאוד מאוד חייבים את העזרה של הצעירים, בתי ספר, מהמדרשות, מכל מיני מקומות, כל מי שרק יכול לבוא ואני שמח שבאמת, באופן גורף, מכל המגזרים הגיעו לשמה, כולל גם מהכנסת, עובדי הכנסת היקרים שלנו שיצאו יחד עם ההסתדרות, לימי קטיף, תבוא עליהם הברכה, גם אני וצוות לשכתי במשרד החקלאות יצאנו וכל יום יוצא ממשרד החקלאות, גם אוטובוס שלם, כל פעם ליישוב אחר כדי לעזור

משה אבוטבול:  אז תודה רבה לך הרב פינדרוס על הדיון הזה ובכל שאלה, בכל דבר, המשרד לשירותכם, כוכבית 6016, כולם בשבילכם

משה אבוטבול:  תודה רבה

משה אבוטבול:  אני מתנצל שאני חייב לרוץ לוועדת הכספים, דיון שמה לגבי המים לחקלאים

יצחק פינדרוס: תייצג אותי שם בוועדה

משה אבוטבול: יש לך שמה יושב ראש מוצלח ברוך השם, תודה רבה

יצחק פינדרוס: זיו ברק, דואר ישראל, שלום

יצחק פינדרוס:  איך אתם מתמודדים שמה, אם יש לכם בכלל, יש לכם שם סניף פעיל? איך אתם מתמודדים עם הבאת הדואר? האנשים של המפונים? איך אתם מתמודדים עם הדבר הזה? אני אשמח לקבל עדכון

זיו ברק: בוקר טוב, חברת דואר ישראל בעצם, החל מיום ה-7

זיו ברק: 10 ברגע שפרצה המלחמה, אנחנו כבר מיד ברשות היו"ר מישל וקנין והמנכ"ל דויד לרום, התחלנו בעצם, להתחיל נוהל חירום שיש לנו מוכן למקרים כאלה וישר התחלנו להפעיל אותו ולמעשה מ-8 באוקטובר כבר השירותים של החברה, למפונים התחילו לפעול

זיו ברק:  המתכונת של - - -      

יצחק פינדרוס: אדם שנשלח לדואר לשדרות, הוא מקבל אותו בים המלח?     

זיו ברק: כן, בוודאי

יצחק פינדרוס: איך אתם יודעים שהוא נמצא בים המלח? הרשימות עוד לא פורסמו עד עכשיו, אבל לא היה רשימות, אנחנו היינו בדיונים בוועדת כלכלה, עד לאמצע שבוע שעבר לפחות, לא היו רשימות

זיו ברק: אז אדוני היושב ראש, אנחנו לא חיכינו לרשימות, מה שאנחנו עשינו, כבר בימים הראשונים, יצרנו קשר קודם כל עם מחלקי הדואר שלנו, קודם כל, אני אתחיל במירכאות כפולות הפשוטים יותר, זה ישובים שעברו באופן מרוכז למלון מסוים, זה מקרים שהרבה יותר קל לטפל בהם, הרי בכל יישוב כזה, אם זה קיבוץ ואם זה מושב, יש לנו מחלק וברוב המקרים, כבר בתחילת הדרך, יצרנו קשר עם המחלק שלנו, הבנו איפה הם נמצאים וגם כמובן, קיבלנו מידע מרשויות המדינה, מרח"ל וכו' ופשוט במקום להביא את שק הדואר שהיה מגיע כל יום למושב מסוים, או לקיבוץ מסוים, פשוט התחלנו להעביר אותו לים המלח

זיו ברק:  היו לנו מקרים לא פשוטים שחלק מהמחלקים שלנו נרצחו בעצמם וכמובן, אנחנו יצרנו ישר קשר עם ראשי הקהילה של היישובים ותיאמנו מולם את חלוקת הדואר

זיו ברק:  נכון להיום, אני יכול להגיד, לגבי העברה מרוכזת של הדואר, של יישובים קטנים, גם בצפון וגם בדרום, כבר למעלה מ-90 אחוז מהיישובים, מקבלים כבר באופן שוטף את הדואר שלהם, אחת למספר ימים, מעבירים את שק הדואר לאתר שבו נמצאים המפונים

זיו ברק:  יש מקרים קצת יותר מורכבים, שבו יישוב קטן, מחולק להמון מלונות שגם לא נמצאים אחד ליד השני ושם אנחנו מחפשים פתרונות קצת יותר יצירתיים, כמו להביא את זה קודם כל למחלק המקומי, למקום שהוא נמצא, כי הוא יודע מי נמצא באיזה מלון ואז אחר כך, אם צריכים את עזרתנו בין מלונות ובין אתרים, אז בוודאי שאנחנו עושים את זה

זיו ברק:  המקרים היותר מורכבים - - -     

יצחק פינדרוס: שדרות וקריית שמונה

זיו ברק: בדיוק, מקרים שבהם, בעצם, התושבים פונו באופן פרטני, אנחנו לא יכולים לדעת - - -     

יצחק פינדרוס: שדרות וקריית שמונה שלא - - -     

זיו ברק: לא, התושבים לא נמצאים במלון אחד ואנחנו גם לא יודעים ובוודאי בגלל שזה יישובים גדולים זה בוודאי לא במלון אחד וגם חלקם בכלל עזבו רק למה שקרוי, רענונים לתקופת קצרות, אז הפתרון שאנחנו מצאנו בשביל תושבים של יישובים כאלה, זה באמצעות שירות שאנחנו מפעילים אותו בשגרה שקרוי, עקוב אחרי, שבעצם, גם בשגרה כל אזרח ישראלי יכול להיכנס לאתר שלנו ולהזין את הכתובת החדשה שבה הוא נמצא ומאותו רגע, אנחנו פשוט מניידים את דברי הדואר לכתובת החדשה, זה שירות שאנחנו בשגרה נותנים אותו, כמובן, בתשלום, זה שירות טיפולית לא פשוט

זיו ברק:  אנחנו החלטנו לכל תושבי קו העימות בצפון ותושבי עוטף עזה, אנחנו נותנים אותו כרגע לארבעה חודשים חינם וככול שתמשך המלחמה, אנחנו נבחן את זה גם בהמשך

יצחק פינדרוס: מה אחוז של אנשים בשדרות ובקריית שמונה שעדכנו אותכם?     

זיו ברק: אין בפניי את הנתונים וגם ההחלטה להשתמש בשירות הזה היא החלטה יחסית חדשה, היא מלפני שבועיים, כי עד אז לא כל כך ידענו מה קורה והולך לקרות עם תושבי שדרות וקריית שמונה וכו', אנחנו נעקוב אחרי הנתונים ונראה, אנחנו גם נפרסם אותם, אנחנו גם שואפים באמצעות פרסום מטורגת באמצעות הפייסבוק והאינטרנט בעצם, באתרי המפונים, ליידע אותם שהשירות קיים, ליידע שהם יכולים לנייד את דברי הדואר שלהם בעצם, למיקום שבו הם נמצאים, זה לגבי העברת הדואר

זיו ברק:  בנוסף, אחד האתגרים שנתקלנו בהם בים המלח ונמצא פה ראש המועצה, הוא בוודאי יודע, שאין סניף דואר באזור ים המלח, היישובים בים המלח מקבלים שירותים, כמו שאנחנו נותנים באזורים הכפריים, אבל עכשיו, עם הריכוז הגדול - - -     

יצחק פינדרוס: קיבלו שירותים מדואר נע

זיו ברק: שירותי האשנב בדואר נפסקו כבר לפני בערך שנה, אבל בכל מקרה, עם הריכוז הגדול עכשיו שיש עם מפונים באזור הזה, אנחנו בוודאי נדרשנו לספק שירותי אשנב, אנחנו כבר מהשבוע השני של המלחמה, מפעילים במלונות ים המלח, בעצם, רכב דואר נייד, מה שהיה בעבר דואר נע - - -     

יצחק פינדרוס: בשעות קבועות?     

זיו ברק: כן, כן, הוא בשעות קבועות, הוא גם עובר בין המלונות בשעות קבועות וגם נעשה על זה פרסום כדי שהתושבים יידעו מתי הם יכולים לקבל את השירות של הרכב הזה

זיו ברק:  אני חייב להגיד שאין התנפלות, כי כנראה הצרכים של התושבים, בוודאי בשלב הראשון, הדואר הוא לא בעדיפות ראשונה, אבל זה בסדר, אנחנו מגיעים, בהתחלה הגענו למלונות דרום ים המלח, כל יום, חמישה ימים בשבוע, עכשיו בעצם, בגלל שקיבלנו בקשה, גם להפעיל במלונות צפון ים המלח, בקיבוצים שיש בצפון ים המלח, אז אנחנו שלוש פעמים בשבוע בדרום ים המלח ועוד יומיים בצפון ים המלח, אבל חשוב לציין, אנחנו מדברים פה על ים המלח, אבל המפונים נמצאים בהמון אתרים אחרים גם, בשפיים, בטבריה, באילת, ירושלים, במקומות האלה, יש לנו בכל המקומות האלה יש לנו פריסה ארצית של 400 יחידות דואר, סמוך מאוד למלונות, למשל, בשפיים בתוך הקיבוץ יש לנו יחידת דואר באופן קבוע וגם שם נערכנו, אנחנו עוקבים כל הזמן, אם יש עודף ביקוש, נקרא לזה ככה, כדי שנוכל לנייד עובדים וכו', כרגע אנחנו לא מזהים שזה קורה, אבל אנחנו עוקבים אחרי זה באופן קבוע

זיו ברק:  גם מטפלים במקרים פרטניים, כמו בקהילת כפר עזה שנמצאת בשפיים וביקשו מאיתנו להתקין עבורם מרכז חלוקה, מרכז תאים כזה זמני, כי המרכז שבקיבוץ כרגע, לא בשימוש מן הסתם, גם את זה עשינו ואנחנו נמצאים בקשר קבוע, דרך הגורמים הממשלתיים, מנהלת ינאי, רח"ל וכו', עם כל קהילות המפונים וככול שיש צרכים מסוימים, אנחנו בודקים ומנסים, ככול שניתן לסייע

יצחק פינדרוס: הקשר בים המלח הוא באמצעות המועצה האזורית

זיו ברק: לא, הקשר הוא באמצעות מנהלת ינאי שהיא בעצם מרכזת צרכים של המפונים, אבל אנחנו נשמח להיות בקשר עם כל גורם שיכול לסייע בנושא

יצחק פינדרוס: ראש המועצה באת בדיוק בזמן, אנחנו מבינים שהאוטובוס לא עובד עדיין, יש כמה דברים שאנחנו נשארנו פתוחים איתם, זה הנושא של השירותים הממשלתיים בין המלונות, האוטובוס, אולי אתה תוכל לעדכן אותנו, מתי זה יתחיל לפעול, הבנו שבינתיים זה עוד לא פועל, ממשרד ראש הממשלה ומרכזי הפעילויות עבור כלל המלונות, אם זה הגיל השלישי, אם זה תעסוקה ואם זה נוער, מה תוכל לעדכן אותנו?     הוועדה היא בעצם וועדה שלו בחודש האחרון זו האמת, אבל הוועדה היא של ראש המועצה, אנחנו אורחים כאן, אבל מידי פעם אני ממלא את מקומך

ניר וגנר: תודה כבוד היושב ראש, קודם כל, אני מתנצל על העיכוב, קצת אתם יודעים יוצא כל גשם, הכבישים נהיים יותר בעייתיים, כל גשם קטן

ניר וגנר:  בכל אופן, אנחנו אחרי הסיור שהייתם אצלנו, השאלנו ממועצה אזורית דרום השרון, את האוטובוס שירות, האוטובוס צריך חיבורי חשמל וכו', העמדנו אותו במקום שמי שצריך להשתמש בשירותים שלו, לא אהב את המקום, העברנו אותו אתמול, הוא עבר למיקום החדש שלו, בתיאום עם כל השותפים, כל המשרדים, אני מעריך שאם הוא עוד לא עובד אז מחר הוא יתחיל לעבוד, בטח מבחינה טכנית, שאנשים יגיעו אז יוכלו להשתמש בו, אבל זה עניין של היום-מחר והוא יעבוד, היה וויכוח על המיקום שלו בתוך המרחב והנושא הזה נפתר

ניר וגנר:  לגבי הנוער שזה כרגע אחד מההדגשים החשובים ביותר שיש לנו להתמודד איתם, אז ביום-יומיים הקרובים ייפתחו שני מתחמים, אחד זה מתחם חוסן שהוקם על ידי תרומה של גופים פרטיים ויופעל על ידי עריית שדרות ואשכול, אני מניח שהוא ייתן מענה לכלל השוהים במרחב ואנחנו מקימים פארק מאוד גדול לפעולות הפוגה, שיפעל אחרי הצהריים, מארבע עד שמונה-תשע בערב כל יום, יש שם מתקנים לילדים ומתקני נינג'ה ומתנפחים - - -     

יצחק פינדרוס: איפה?     

ניר וגנר: על שטח ממול מלון נבו, על שטח שמיועד להיות מלון שזכה במרכז יצחק תשובה ואישר לנו להשתמש בשטח ובמימון גם של משרד הנגב והגליל, גם של קצת התרבות והספורט, הפייס ושלנו כמועצה וגם שמה במתחם הזה יהיה מתחם נוער שהוא יפעל בשעות המאוחרות, זאת אומרת בין ארבע לשמונה, ארוחת ערב שבע, משפחות, ילדים שיוכלו קצת לצאת מהמלון, שמונה עד 12 בלילה תהיה פינה סגורה נפרדת, עם כניסה נפרדת, בעיקר לנוער, במקביל אנחנו עוד בונים - - -     

שקלים: תהיה משם הסעה חזרה?     

ניר וגנר: יהיה יהיה, זה מרחק הליכה

שקלים: אני יודע

ניר וגנר: זה מרחק הליכה, יש גם תחנת הסעה ליד

שקלים: הם מגיעים מכמה קצוות

ניר וגנר: יהיה, יהיה, אנחנו נדאג להם, כן, כן, לא תהיה בעיה

ניר וגנר:  במקביל אנחנו בונים מרכז צעירים לגילאים הצעירים יותר, 24-25-40 שיהיה גם סוג של WE WORK שאנשים יוכלו לעבוד שם, אני גם מקווה שהוא ייפתח בשבוע-עשרה ימים הקרובים, אנחנו עובדים עליו במלא המרץ

יצחק פינדרוס: כמה עמדות? שאלנו מקום את משרד ראש הממשלה, כמה עמדות אמורות להיות שם?     

ניר וגנר: אני לא יודע כמה עמדות יהיו שם, אני מניח שבסביבות העשרים, אבל אני יכול לבדוק את זה

ניר וגנר:  אנחנו מנסים לייצר כל הזמן פתרונות, אני קיבלתי הודעה מהמזכיר של בארי, שהם החליטו להישאר עוד כחצי שנה במלון דויד ולא לעבור לירושלים, עד שהם יעברו ליישוב הזמני לפני בארי, אז קרוב ל-800-1,000 איש שיישארו לטווח של החצי שנה הקרובה, אני עוד לא יודע מה קורה עם שאר היישובים, אבל כרגע, מערכת החינוך די מסודרת, מערכת פעילויות ההפוגה ממשיכה לעבוד, אנחנו עכשיו שמים דגש בעיקר על הנושא של הנוער

שקלים: מצוין

ניר וגנר: יפה מאוד, תודה רבה

ניר וגנר:  אני חייב לומר ואני אומר את זה כל פעם, באמת, מעורר התפעלות והשראה הפעילות של המועצה האזורית תמר ושל יושב ראש המועצה ועל לקיחת אחריות וההובלה, הוא דבר שהוא משמעותי מאוד, אין ספק

ניר וגנר:  כן, רצית להוסיף משהו

קובי הלפרן: כן, לגבי פעילות הממשלה שזה התדייק אחרי שדיברתי, השבוע מתחיל פיילוט של כמה משרדי ממשלה שזה מתחיל במחוז דן, מוביל את זה משל"ט ינאי, היום יהיו במחוז דן, שירות התעסוקה, רשות המיסים, ביטוח לאומי, עסקים קטנים ומשרד העבודה, זאת אומרת זה ריכוז של חמישה משרדי ממשלה שקוראים לזה 'מיני קריאת ממשלה', ככה שם הפרויקט ומוביל את זה משל"ט ינאי

יצחק פינדרוס: איפה זה יהיה?     

קובי הלפרן: היום נמצאים בבת-ים, בארנה פתל ובתל אביב

יצחק פינדרוס: אז אתם עוברים מלון-מלון בעצם

קובי הלפרן: שלושה ימים, משבצים את המשרדים בעצם זה פיילוט אחד שהוא בעצם, מנסה לאגם ולתת שירותים במקום אחד, מכמה משרדים במקום אחד ויהיה הפקת מסקנות שנתקדם והנושא השני, לעדכן שמערך הדיגיטל הממשלתי שאנחנו שותפים אתו, הוא מנסה על מערכת יחד שזה מערכת המפונים שהממשלה פיתחה, לאתר איזה מערכת טפסים דיגיטלית, זה משהו שבפיתוח עכשיו, שמפונים יוכלו לפנות לשם, זה משהו שהוא בפיתוח ואני מעדכן את הוועדה שאנחנו שותפים, עוד משרדים שותפים ומערך הדיגיטל מוביל את זה

יצחק פינדרוס: בסדר גמור

יצחק פינדרוס:  יואל רשות האוכלוסין

יואל ליפובצקי: בוקר טוב לכולם

יואל ליפובצקי:  אנחנו מיד אחרי השבת הארורה הזו, החלטנו, הרמנו טלפונים לכמה מנציגי היישובים, לא חיכינו למנהלות וכל מיני יוזמות כאלה של משרד ראש הממשלה וכו', בשבוע הראשון, כבר הצבנו לשכה ניידת לתיעוד ביומטרי למי שמה לעשות, איבד את זה ונשרפו הבתים וכו' ולא היה לו, כמובן, החלטנו שכל המפונים יקבלו את השירותים האלה, ללא תשלום, גם את תעודות הזהות, גם את נושא הדרכונים, לצערנו, גם תעודות פטירה, תעודות לידה, שינויי כתובות, שאר הצרכים שהם בעצם, היו צריכים

יואל ליפובצקי:  אחד המקומות הראשונים שהגענו, כמובן, לים המלח וראש המועצה אפילו בא לבקר אותנו במלון דויד שם, איפה שמפונים תושבי בארי, מאז אנחנו רצים בכל הארץ, למשל השבוע, היום אנחנו בנצרת, מחר בכרמים במקרה - - -     

יצחק פינדרוס: מי בנצרת, מפונים מאיפה?     

יואל ליפובצקי: אני חושב חלק מ-     

יצחק פינדרוס: מחר אנחנו בכרמים גם

יואל ליפובצקי: מחר בכרמים וביום רביעי אנחנו בעץ הזית, אם אני זוכר נכון, אז אנחנו עוברים ממקום למקום, ממלון למלון, לפי הבקשות, כמובן, שגם בשאר הלשכות בארץ, אנחנו ממשיכים לתת להם שירות, יש הרבה כאלה שהחליטו לבוא ללשכה באזור, הם לא רק במלונות, יש כאלה שמתארחים אצל משפחות, או קרובי משפחה במקומות אחרים, אז כמובן, מקבלים אותם בלי תור ונותנים להם את השירות ללא תשלום וכמה שאפשר מהר

יואל ליפובצקי:  ראוי להדגיש גם שאנחנו מזרזים את הנפקת תעודות הזהות הביומטריות והדרכונים ואנחנו מביאים אותם אליהם

יצחק פינדרוס: ההכנה שעשיתם בקיץ עם הדפוס ועם ההסכמים החדשים זה עוזר לכם כרגע?     

יואל ליפובצקי: לא, לא, זה לא קשור, אנחנו פשוט נותנים להם תיעדוף בייצור ושולחים, לקחנו את זה על עצמנו, שולחים נהג לשני היחידות הייצור שנמצאות במקומות שונים, קיסריה וירושלים ומביאים את זה לכל המפונים, אם זה למלונות

יואל ליפובצקי:  דבר נוסף שקודם התקשר למה ששאלה, יש אנשים שהזמינו תעודות זהות ודרכונים לפני המאורעות ואין לאן לשלוח ומה שעשינו, פשוט שלחנו לכולם אס

יואל ליפובצקי: אם

יואל ליפובצקי: אסים אישיים ושאלנו, לאן אתה רוצה שנביא לך את זה ואנחנו מביאים את זה אליהם

יצחק פינדרוס: יפה, יפה מאוד

יצחק פינדרוס:  ראש המועצה, אתה יודע, מה קרה עם הנושא של החינוך שנמצא במלונות, האוהלים וכל ההוצאות האלה, האם משרד החינוך לקח אחריות על זה, או עדיין לא? נושא שהעלינו בוועדה שבוע שעבר ובינתיים לא

ניר וגנר: עד כמה שאני מכיר, משרד החינוך לוקח אחריות על זה, כולל תוספות שאנחנו עכשיו, לבקשת משרד החינוך, מוספים במלון של בארי, צריכים להגיע מחר עוד ארבעה מבנים לחינוך - - -     

יצחק פינדרוס: האוהלים האלה ש- האוהלים שהיו בשני המלונות של מגן ושל - - -     

ניר וגנר: אני לא מכיר שיש שם בעיה,     

יצחק פינדרוס: טוב, היה לנו שם פער, בין מי אחראי על האוהלים ומי אחראי על הזה, אתה לא מכיר את זה?     

ניר וגנר: לא מכיר את זה

יצחק פינדרוס: לא מכיר, תודה רבה

יצחק פינדרוס:  בנק ישראל, שירותי בנקאות, שלום עינב

עינב הכט-עמיר: בנק ישראל רואה חשיבות בביקור והגעה לשטח למלונות מפונים - - -     

יצחק פינדרוס: לא, השאלה, איך אתם מתמודדים עם זה שיש לכם ארבעה בנקים שהם לא נמצאים שמה ואין להם סניפים, בחלק מהמקומות לפחות?     

עינב הכט-עמיר: אוקי, אז קודם כל אני אציג את הפעילות של בנק ישראל, שמי עינב הכט-עמיר, מנהלת היחידה לפניות הציבור ובקרה צרכנית, פיקוח על הבנקים

עינב הכט-עמיר:  עם פרוץ המלחמה, קודם כל, הקמנו מוקד חירום ואני אנצל את הבמה להגיד שכל פנייה של כל אזרח, כוכבית 9086, יש לנו מוקד חירום לכל הלקוחות

עינב הכט-עמיר:  מוקד החירום האחריות שלו היא גם על ביקורים בשטח וגם על מענה בפניות הציבור ואנחנו גם מנטרים ומחפשים פניות בפייסבוק של אנשים שצריכים סיוע ועזרה

עינב הכט-עמיר:  כבר בתאריך 16 באוקטובר, יצאה משלחת ראשונה, ברשות המפקח, למלונות ים המלח, על מנת להכיר ולבדוק את הצרכים ולבדוק אם אנחנו יכולים לסייע, מאז ועד היום, התקיימו מעל 15 ביקורים במלונות שונים, מטבריה בצפון עד אילת, כולל שני ביקורים בים המלח, בדגש על כיסוי הקיבוצים שבהם היה הטבח, כי שם בעצם, היו אנשים עם צרכים מאוד מיוחדים בנושאי בנקאות, לרבות פניות של משפחות של נרצחים ונעדרים, לחסימת הכרטיסים, להגנה על החשבון, לסיוע בשמירה על החשבון, איתור צרכים, כאילו יש אנשים שפנו אלינו ואמרו, לא נשארה משפחה, בבקשה תגנו על החשבון, לא ידעו אפילו איזה בנק, היינו צריכים לאתר עבורם את הבנק, לנסות לסייע, לגשר, כשהמטרה שאנחנו מציבים לנגד עיננו זה קודם כל להוריד המון בירוקרטיה, הנציגים שלנו כותבים עבור האנשים האלה את הפנייה, זאת אומרת זה אנשים מקצועיים, כולם כלכלנים, או עורכי דין, כותבים את הפנייה, אם זה בשטח, אנחנו מביאים את המחשבים ואת המערכות, המלונות מקצים לנו עמדה, אנחנו באים על רולפים, עם הטלפונים שלנו, כדי שנוכל להשאיר את זה אצל נציגי הקהילות

עינב הכט-עמיר:      אנחנו מתאמים את זה מראש ומודיעים, יש לנו מחלקת קשרי קהילה, יוצרת קשר ישיר את מנהלי הקהילות, לפעמים גם עם הגזברים של הקיבוצים, כי הם בעצם, מרכזים את הפעילות הבנקאית ובדרך כלל זה או אותו בנק, או שני בנקים, אז אנחנו יכולים לייצר את התיווך הזה

עינב הכט-עמיר:  מהשטח אנחנו כותבים את הפנייה עבור אותו בנאדם, הנושאים הם חשבונות בנק וכרטיסי אשראי, אנחנו מפקחים על כל הבנקים וכרטיסי האשראי, כולם משתפים איתנו פעולה, באותו יום, או יום למחרת כבר ניתן המענה והסיוע הזה, נושאים כגון, בקשה לדחיית הלוואות הרבה פעמים, בקשות למסגרת אשראי נוספת, יש הקלות שהבנקים נותנים לאזורים האלה, נתנו להם הקלות נרחבות

עינב הכט-עמיר:  יש בקשות לאמצעים דיגיטליים, כי אם האדם מפונה, אז צריך אמצעים דיגיטליים מרחוק ועוד בקשות שונות

עינב הכט-עמיר:      הצוות הוא צוות חוצה בנק, אנחנו יוצאים עם צוות שהוא מכלל החטיבות, גם נציגים של המחלקה המשפטית, מחלקת המטבע, קשרי קהילה, מערכת נתוני אשראי, אם יש לאנשים בעיות בנושא הזה

עינב הכט-עמיר:   אנחנו גם מביאים איתנו צוות שעושה קצת חינוך פיננסי לילדים ומנסה לתת ככה קצת על שטרות, על מטבעות ולתת איזושהי פעילות כשיש פניות לזה וגם כדי שההורים יוכלו לשוחח איתנו כשהילדים בלובי של המלון אז כאילו אנחנו כולנו ביחד שם

עינב הכט-עמיר:  אנחנו עומדים בקשר הדוק עם מטה החטופים של פיקוד העורף, לטיפול בחשבונות שלה ובבקשות של המשפחות, כי שם יש דברים הרבה יותר מורכבים מאשר פנייה למוקד חירום של בנק, אנחנו צריכים ללוות אותם וממש לסייע ובנוסף אנחנו גם מאתרים צרכים מיוחדים, כמו למשל, נוצר קשר עם קהילת הנובה ואנחנו נלך לבקר בקיסריה במקום שבעצם, יש שם הרבה נפגעים של הקהילה, כדי לראות אם יש להם צרכים מיוחדים, כשיש לנו שתי מטרות, אחד, קודם כל לתת סיוע ומענה לבנאדם שפונה ומהיר, בלי בירוקרטיה וכמה שיותר לסייע ולרתום את כולם כדי לעזור, המטרה השנייה זה להבין אם יש צרכים שעולים מהשטח ואז אנחנו מעלים את זה לפיקוח, זה יכול לצאת להסברה, זה יכול לצאת כהוראה חדשה לבנקים, או כהנחיה, או לבנקים לשים לב, כי יש איזשהו משהו שלא עובד מספיק טוב, או צריך לחזק אותו וזהו, אני יודעת שגם הבנקים הוציאו סניפים ניידים, לרבות לאזור ים המלח

יצחק פינדרוס: מה שרציתי להבין, איך שירותי הבנקאות, בסדר, את הדברים של בנק ישראל מול חטופים, הבנתי, אני שואל, איך שירותי הבנקאות מתנהלים במקומות שאין סניפי בנקים בכלל?     

עינב הכט-עמיר: אוקי, אז ברוב המקומות יש, למשל, אילת, חיפה, טבריה, יש סניפי בנקים רגילים, קודם כל, יש מוקדי חירום לכל הבנקים, יש את המוקדים הרגילים ויש גם מוקדי חירום ויש סניפים ניידים שמסתובבים בארץ, אני יודעת שגם היו סניפים וגם מוציאים עכשיו, אנחנו במעקב, ככל שיהיה צורך

יצחק פינדרוס: בים המלח שהוא מקום שבאמת - -     

עינב הכט-עמיר: אני יודעת שיצאו סניפים לים המלח

יצחק פינדרוס: סניפים לים המלח?     

עינב הכט-עמיר: כן

יצחק פינדרוס: לכל הבנקים?     

עינב הכט-עמיר: אני יכולה לבדוק ולהשיב את הוועדה

יצחק פינדרוס: אם את יכולה לבדוק, ים המלח כמו שאמרת הוא לא דומה לטבריה ולא דומה לאילת, כי לאילת לכל ארבעת הבנקים יש סניפים, בטבריה יש ובמועצה אזורית תמר, משום מה, ראש המועצה לא בנה שם סניפים לכל הבנקים עד עכשיו, בסדר, הינה מצאנו משהו שהוא - -     

ניר וגנר: רק עדכון, כבוד היושב ראש, אלי פ' מרח"ל הוא אחראי על האוטובוס וזה תלוי בהם מתי הם מפעילים אותו, מבחינתנו מחובר לחשמל, יכול לעבוד

יצחק פינדרוס: בסדר גמור, נשמח לקבל, אם יהיה מישהו מרח"ל גם בזום, לעדכן אותנו מתי זה מתחיל

יצחק פינדרוס:  לגבי הבנקים, אנחנו נשמח לשמוע אם יש סניפים לכל הבנקים בים המלח יותר משמעותי

עינב הכט-עמיר: בסדר גמור

יצחק פינדרוס: משרד החינוך בזום, סוזי בן הרוש, בבקשה,      

סוזי בן הרוש: שלום, נמצא איתנו גם אריאב יוסט שהוא בעצם מייצג אותנו בים המלח, הוא נושם את השטח, הוא נמצא שם, אני איתכם

יצחק פינדרוס: אנחנו נשמח לשמוע מה שאמרנו, ראינו פערים קצת במקומות שהם לא בתוך מבנה המלון, אלא צמוד למלון, בעיקר בסעד ובמגן, האם משרד החינוך נכנס שמה לתמונה, לא נכנס, איפה אנחנו נמצאים מהבחינה הזאת?     

סוזי בן הרוש: ראשית לגבי סעד, בימים הקרובים ממש ייפתח שם בית ספר במבנה משרד המבנים ייבילים שיהיה מול המלון, במרחב, לא ממש מול המלון, לכיתות א' עד יב', תוך ימים ספורים ומוצבים שם כרגע 13 יבילים, ילמדו שם כ-250 תלמידים, על כל טווח הגילאים מא' עד יב' וזה יבוא על פתרונו, במקום האוהלים שבהם ביקרנו בשבוע שעבר, שראינו מאחורי מלון נבו, הם יועברו לשם

סוזי בן הרוש:  לגבי מגן, אני לא מכירה איזשהו פער, אבל אני אלמד את העניין הזה

יצחק פינדרוס: אז אני אגיד, העלינו את זה בישיבה הקודמת, אני אגיד לך בדיוק מה הפער, בהסכם של משרד התיירות, החללים הציבוריים הם חלק מהחוזה, במגן הקימו בדיוק כמו סעד, אוהלים בחוץ שהם מתחברים לחשמל של המלון, א', המלון לא אמור לספק חשמל לאוהלים בחוץ, גם האוהלים, מישהו צריך לקחת עליו אחריות, נמצא ב- באנגלית קוראים לזה No man’s land, זה בעצם, מחוץ לתחום, מצד אחד זה לא אחריות של המלון זה נכון, זה לא בהסכם של משרד התיירות עם המלון ולכן, באיזשהו מקום, אני חושב שמשרד החינוך צריך להיכנס וזה לא צריך להיות במצב שמנהל המלון עושה טובה למנהל הקיבוץ, או למנהל הקהילה ומתנהל מולו, זה הפער שהעלינו בישיבות הקודמות, אנחנו נשמח לשמוע שהפער הזה, ברור שברגע שקיבוץ סעד ייצאו משם וילכו למבנים הניידים אז לא יהיה את הפער הזה, אבל בינתיים, אנחנו נשמח מאוד לקבל את הפתרון

סוזי בן הרוש: זה עניין של ימים, בהחלט עניין של ימים עד שהם יעברו לבית הספר הקבוע-זמני שמוקם עבורם, אבל לגבי קיבוץ מגן, בהחלט אני אבדוק את הסוגייה

יצחק פינדרוס: זה שיטה ישראלית וותיקיה דרך אגב, לחכות שהבעיה תיפתר מזה שכבר לא תהיה את הבעיה, כי לא יצטרכו שם את הכיתות, אבל בינתיים זה מה שצריך ואני חושב שכדאי שייקחו אחריות על זה

יצחק פינדרוס:  עוד מישהו ממשרדי הממשלה שעוד לא התייחס? בבקשה

דלית רגב: בוקר טוב, דלית רגב ממשרד התחבורה, כמה דברים שמשרד התחבורה עוסק בהם מאז ה-15 בחודש שעבר, שאטלים חינמים, גם בים המלח, גם באילת וגם בירושלים, רב קו חינם ליישובי העוטף והצפון, באמצעות האפליקציה כדי למנוע הגעה ולחסוך הגעה פיזית

דלית רגב:  הסעים מיוחדים לצרכים לאומיים ורפואיים, באמצעות 18 כלי רכב שפרוסים ברחבי הארץ, בעיקר באילת, ים המלח וטבריה וגם במטה משפחות החטופים והנעדרים

דלית רגב:  לשכה ניידת של אגף הרישוי שנותנת מענה לכל צרכי הרישוי, שנמצאת היום, אגב, במלון יהודה ובמלון דן בוטיק בירושלים ואנחנו מפרסמים כל פעם, גם באמצעות המלונות וגם באמצעות נציגי הקהילות, איפה הם נמצאים, טיסות חינם משדה תעופה רמון לנתב"ג, גם למפונים וגם למשפחות החטופים והנעדרים

דלית רגב:  הפעלנו מוקד של משרד התחבורה, כוכבית 4515 ועוד מוקד לשינוע לצרכים רפואיים ולאומיים, שהם יכולים בעצם לפנות ואנחנו מסיעים אותם, יש לנו שני רכבים נגישים שנותנים מענה בים המלח ובאילת, כרגע אנחנו מפעילים אותם, אמרנו שנבדוק גם לגבי שאר האזורים, ירושלים והצפון, כרגע זה בבדיקה ברשות התחבורה הציבורית, אנחנו מנסים לתת מענה גם לצרכים האלה

דלית רגב:  הסעות לצורכי חינוך התחלנו לתת מענה, במימון של משרד החינוך ואנחנו נמצאים בכל החפ"קים ונמצאים בקשר רציף עם נציגי המועצות ונציגי הקהילות ואנחנו יוצאים איתם למבצעי הסברה, גם למפונים, אנחנו נמצאים בקשר רציף עם מועצה אזורית תמר, בין שאר המועצות ופועלים גם לצורכי הפוגה, לתת מענה, אוטובוס עם כל מה שנדרש מאיתנו ואנחנו נותנים את כל המענה שאנחנו יכולים ומקבלים חוות דעת טובות

יצחק פינדרוס: דלית אני חייב לומר שמשרד התחבורה, ראינו את זה גם בסיור, גם בשני הדיונים הקודמים שהיו לנו בוועדה, באמת, שאפו, עושה עבודה מדהימה בכל הנושאים, אם זה התחבורה הציבורית, אם זה בנושא של ה-כמו שאמרת רישוי רכב וכל הנושאים האחרים, אם זה בהנגשה, דברים שמשרד התחבורה לא היה רגיל בכלל אליהם, עד רמה של העברת תרופות ובאמת, עבודה יפה מאוד, ראינו את זה גם מהנציגים של כל המשרדים, ראינו את זה גם בדיונים הקודמים, באמת, שאפו על העבודה

דלית רגב: תודה רבה

יצחק פינדרוס: אגף הרישוי, נכון, היה לנו גם את התחבורה הציבורית, באמת עבודה מדהימה

אורי מקלב: תודה רבה, יש לי משהו קטן להוסיף על דבריה של דלית, זה שעכשיו הרחבנו את הפעילות גם לבתי החולים, מחר אנחנו הולכים לאגף השיקום בשיבא תל השומר, לתת שם מענה בכל נושא של רכב, נהיגה, תגי נכה, יש פרסום מקדים לכך, הם כבר יודעים, מכינים כבר את כל החומר ואנחנו נהיה שם בארבע עמדות

יצחק פינדרוס: אולי סוף סוף תיקחו גם את המרב"ד אליכם, נגמור את הסיפור הזה גם

דלית רגב: סליחה, עוד משהו שעמיחי רוצה לומר, מתחבורה ציבורית

עמיחי לוי: עמיחי לוי מהרשות הארצית לתחבורה ציבורית במשרד התחבורה

עמיחי לוי:  רק צריך לציין שהתוקף של החופשי-חודשי ארצי למפונים, הוארך בשלושים יום נוספים, עד ה-23 בדצמבר

יצחק פינדרוס: לא, אני חייב לומר, משרד התחבורה על כל אגפיו, באמת, עבודה, ראינו את זה, פשוט עבודה מכל הכיוונים עבודה מדהימה

יצחק פינדרוס:  מרשות הנגב והגליל, מירית

מירית בטיטו: היי, בוקר טוב, אני מירית בטיטו מהמשרד נגב-גליל והחוסן הלאומי

מירית בטיטו:  אז הרבה משרדים התייחסו בעקיפין לפעילות שלנו אז אני אהיה קצרה

מירית בטיטו:  המשרד העביר מעל ארבעה מיליון ₪ למועצה אזורית תמר, עבור המפונים, מעבר לימים הראשונים שהכסף שימש לדברים בסיסיים, כמו הצטיידות, ככול שהשבועות עברו, היה צורך יותר לייצר פעילות הפגתית ונמצא מערך סיורים והפגות לגיל השלישי, לאתרים תיירותיים באזור, ממש כל יום יש תוכנית פעילותית באתר התיירות, אוטובוסים שיוצאים מהמלונות עצמם - - -     

יצחק פינדרוס: חיבורים בין המלונות הצלחתם לייצר? אחד הדברים שעלו בוועדה הקודמת זה שפעילות מתבצעת במלון אחד והמלון השני –     

מירית בטיטו: לא, זה אוטובוסים שאמורים לצאת מכלל המלונות, זה פעילות מסודרת שהמפונים מקבלים, אם יש איזשהו פער במלון מסוים, אנחנו נשמח לדעת ואנחנו נטפל בזה

מירית בטיטו:  בנוסף ככה הרחיבו על מתחם תמר בלב שייפתח ביום חמישי הקרוב ומתוקצב על ידי המשרד החוסן הלאומי, שיכלול באמת גם מתחם נוער, הקרנות, נינג'ה, הופעות, פעילות פנאי שייתן באמת מענה נרחב לכלל האוכלוסייה, מילדים ועד וותיקים, בשבועות הקרובים

מירית בטיטו:  פעילות נוספת שככה עשינו במלונות עצמם, זה פעילות הפגתית של סדנאות ואירועים ומופעים של דרך תרבות לישראל, עמותה שתקצבנו אותה שתפעל בכל המלונות ווידאנו שכל מלון ומלון קיבל לפחות הופעה או אירוע, אחת לכמה ימים ואלו הדברים העיקריים, מעבר לתקציבים נוספים שאנחנו נותנים

מירית בטיטו:  זהו זה, עד כאן, תודה

יצחק פינדרוס: תודה רבה, אני אנסה לסכם את השלב הזה של הוועדה, א', אני רוצה להודות לראש המועצה כמובן, אמרתי ראש המועצה מוביל בעניין הזה ואני מאמין שמחר אנחנו בירושלים, אל אף שאני ידיד קרוב של ראש עריית ירושלים, אבל אנחנו נצטרך לפרגן לו ללמוד, אבל בסדר גמור וגם אני חושב שהתקדמנו היום בישיבה, שמענו גם מהדואר, גם מבנק ישראל, גם משירות התעסוקה והמשרדים על הדברים שמתקדמים

יצחק פינדרוס:  אני מאד מקווה שנשמע תשובות מרח"ל ואני מבקש שתעשי בדיקה מיד בתום הוועדה, עם רחל על הנושא של האוטובוס שיתחיל לפעול

יצחק פינדרוס:  תודה רבה, באמת, עבודה יפה משרד התחבורה, רשות האוכלוסין, שירות התעסוקה, דואר, בנק ישראל

יצחק פינדרוס:  אנחנו נשמח לשמוע על הבנקים, לקבל עדכון מה שקורה

יצחק פינדרוס:  אנחנו נמשיך לעקוב, יש לנו סיור מחר במלונות בירושלים, נמשיך לעקוב

יצחק פינדרוס:  מקווה שלא נצטרך להרבה זמן ואנשים יתחילו לחזור לבתיהם, אבל כל זמן שזה קורה, הוועדה תמשיך לעקוב באופן יומיומי שוטף, כולל סיורים, כולל דיונים, לשמוע על פערים, לקבל גם מהאזרחים וגם ממשרדי הממשלה על הפערים ולנסות לגשר עליהם

יצחק פינדרוס:  תודה רבה, הישיבה נעולה